**ENTER ZAGREB d.o.o., Avenija V. Holjevca 29, Zagreb, OIB: 60299905912, objavljuje Pravila sudjelovanja u Nagradnom natječaju "Brzih 30"**

**Članak 1.**

Priređivač nagradnog natječaja je ENTER ZAGREB d.o.o., Avenija V. Holjevca 29, Zagreb, OIB: 60299905912 (dalje u tekstu: Priređivač), a isti će se odvijati u programu radija Enter Zagreb za potrebe promocije radija i sponzora Veleučilište Velika Gorica (dalje u tekstu: Sponzor).

**Članak 2.**

Ovim Pravilima (dalje u tekstu: Pravila), Priređivač definira pravila sudjelovanja i osvajanja nagrada u Nagradnom natječaju “Brzih 30“ (dalje u tekstu: Natječaj).

**Članak 3.**

Svrha Natječaja je ostvarivanje promidžbenih učinaka za Sponzora i radio Enter Zagreb.

**Članak 4.**

Natječaj se realizira od ponedjeljka 22. travnja do petka 26. travnja 2024. godine.

**Članak 5.**

Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

**Članak 6.**

Pravo sudjelovanja u Natječaju imaju sve punoljetne osobe koje na teritoriju RH imaju svoje prebivalište, a nemaju djelatnici društva Enter Zagreb d.o.o., radija Enter Zagreb i vezanih kompanija, stalni suradnici i članovi njihovih užih obitelji. Jedna osoba može osvojiti samo jednu nagradu.

**Članak 7.**

Natječaj se realizira na način da pozivamo slušatelje da se nakon našeg znaka jave na Enterov WhatsApp (099 7979 999) s imenom i prezimenom. Slušatelj koji se prvi javio sudjeluje uživo u igri. Tada mu u eteru puštamo 30 brzo pročitanih i međusobno nepovezanih pojmova, nakon čega on ima na raspolaganju period od 15 sekundi unutar kojih treba ponoviti što više pojmova koje je čuo. Igramo 5 dana s dva slušatelja dnevno, a svaki dan imamo jednog dobitnika – to je slušatelj koji je imao veći broj točnih odgovora. Ukoliko oba slušatelja u danu imaju isti broj ponovljenih pojmova, igramo treću igru. Na telefonskoj liniji imat ćemo oba slušatelja kojima ćemo postaviti jedno kviz pitanje. Tko prvi kaže točan odgovor ili tko bude najbliže točnom odgovoru osvaja dnevnu nagradu.

Nagrade: 5x 50 EUR na Aircash kartici koja nije zamjenjiva za novac.

**Članak 08.**

Uručenje nagrade dobitniku organizirat će Priređivač, na način da se maksimalno zadovolje osnovni ciljevi provođenja Natječaja, te Uredba o zaštiti osobnih podataka.

**Članak 09.**

Priređivač zadržava pravo na izmjenu Pravila, prekid nagradnog natječaja ili potpunu obustavu nagradnog natječaja ako to zahtijevaju pravni ili komercijalni razlozi te ukoliko postoje proturječnosti ili sumnje u tehničke manipulacije prilikom prijave slušatelja na natječaj i ispunjavanje uvjeta za ostvarivanje nagrade. Priređivač će obavijestiti slušatelje o svim eventualnim izmjenama objavom na [www.enterzagreb.hr](http://www.enterzagreb.hr).

U slučaju nastupa problema sa telekomunikacijskom mrežom ili bilo kojeg drugog problema koji bi mogao utjecati na prijave slušatelja na nagradni natječaj ista se stavlja u fazu mirovanja dok se problem ne otkloni, bez mogućnosti produljenja trajanja nagradnog natječaja.

Enter Zagreb zadržava pravo diskvalificirati prijave vulgarnog ili na bilo koji drugi način uvredljivog sadržaja ili sadržaja koji je u suprotnosti sa pripadajućim Zakonima RH-a.

U slučaju opravdane sumnje u nepoštivanje ovih Pravila i općenito regularnosti Natječaja, Priređivač zadržava puno pravo bez daljnjih objašnjenja iz Natječaja isključiti slušatelja za kojeg se to smatra. Također, naknadnim utvrđivanjem bilo kakvog oblika nepravilnosti i/ili neregularnosti prijave i sudjelovanja u Natječaju od strane Dobitnika, Priređivač ima puno pravo Dobitniku oduzeti nagradu i dodijeliti je nekom drugom slušatelju.

**Članak 10.**

Nagradu nije moguće zamijeniti za novčanu naknadu. Trenutkom preuzimanja nagrade, odnosno potpisom o preuzimanju nagrade, prestaju sve daljnje obveze Priređivača Natječaja prema dobitniku. Priređivač je dužan osigurati preuzimanje nagrade u roku od 30 (slovima: trideset) dana po završetku Natječaja.

Priređivač nije odgovoran ukoliko dobitnik ne udovoljava kriterijima za korištenje nagrade (nije bio u mogućnosti ili je odbio javiti se na telefon ili sl.) te takva obrazloženja ne kvalificiraju za promjenu nagrade

**Članak 11.**

Nagradu dobitnik podiže uz predočenje zakonski valjanog identifikacijskog dokumenta. Preuzimanje finalne nagrada bit će organizirano po isteku Natječaja, ne prije. Trenutkom preuzimanja nagrade, odnosno potpisom o preuzimanju nagrade, prestaju sve daljnje obveze Priređivača i sponzora Natječaja prema dobitniku. Priređivač je dužan osigurati preuzimanje nagrade u roku od 30 (slovima: trideset) dana po završetku Natječaja. Priređivač nije odgovoran ukoliko dobitnik ne udovoljava kriterijima za korištenje nagrade (nije bio u mogućnosti ili je odbio javiti se na telefon ili sl.) te takva obrazloženja ne kvalificiraju za promjenu nagrade.

**Članak 12.**

Svojim sudjelovanjem u Natječaju i slanjem svoje prijave na Enterov WhatsApp sudionici potvrđuju da su upoznati s Pravilnikom o nagradnom natječaju i da pristaju na pravila iz Pravilnika te  daju svoju privolu da se njihovi prikupljeni  osnovni osobni podaci mogu obrađivati od strana Voditelja obrade ( Enter Zagreb d.o.o., Zagreb, Av. V. Holjevca 29, 01 66 90 601 ) kao i Izvršitelja obrade podataka (agencije za tržišno komuniciranje amm-all market media, Av. Većeslava Holjevca 29, Zagreb, OIB 92923187236) sukladno ovom Pravilniku i sa sljedećom svrhom:

* Obrada osobnih podataka sa svrhom prijave na Natječaj
* Obrada osobnih podataka sa svrhom identifikacije dobitnika nagradnog natječaja pri dodjeli nagrade
* Objava i korištenje identifikacijskih osobnih podataka ( ime i mjesto stanovanja) dobitnika Natječaja u programu Entera Zagreb sa svrhom promocije i realizacije Natječaja

Pravna osnova obrade je privola ispitanika, a kategorije osobnih podataka koje se prikupljaju su:  ime, prezime, broj mobitela.

Priređivač nagradne igre kao voditelj obrade odnosno agencija amm-all market media d.o.o. kao izvršitelj obrade će samo za potrebe izdavanja nagradnih Aircash kartica od dobitnika nagrada prikupiti ove podatke: ime i prezime, broj mobitela i OIB. Priređivač će navedene podatke dostaviti izdavatelju kartice AIRCASH d.o.o., Ulica grada Vukovara 271, Zagreb, Hrvatska, OIB: 99833713101u svrhu izdavanja kartice.

Sudionici su suglasni s davanjem navedenih podataka i dostavom istih izdavatelju kartice u slučaju da budu izvučeni kao dobitnici kao i sa činjenicom da se odbijanje davanja podataka smatra odricanjem od prava na nagradu.

Sudionici su suglasni, u slučaju da postanu dobitnicima, da nagradne kartice od izdavatelja zaprimi i dalje distribuira agencija amm-all market media d.o.o.

Prikupljeni osobni podaci sudionika i dobitnika Natječaja će se obrađivati isključivo za gore navedene svrhe. Obrada osobnih podataka dobitnika provodi se za vrijeme trajanja Natječaja odnosno do prestanka Natječaja po bilo kojoj osnovi, kao i naknadno tri mjeseca  nakon realizacije Natječaja ukoliko je tako propisano Pravilnikom i nakon toga će biti obrisani.

Osobni podaci prikupljaju se i obrađuju i od strane pružatelja usluge WhatsApp aplikacije čija pravila privatnosti možete pronaći na sljedećoj WEB adresi: <https://www.whatsapp.com/legal/>

Želimo potvrditi da su nam sve informacije vezane uz osobne podatke sudionika izuzetno važne i da zaštitu  osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka (EU2016/679 ) te pripadajućim zakonskim i podzakonskim aktima.  Izjava o privatnosti Voditelja obrade dostupna je na  <https://enterzagreb.hr/gdpr/>.

Davanje osobnih podataka i davanje suglasnosti ( privola ) na obradu je dobrovoljno, a davanje istih predstavlja uvjet nužan za realizaciju nagrade  u ovom Natječaju.

Prikupljeni osobni podaci Sudionika/Dobitnika neće se prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika.

Ovim Pravilnikom i izjavom o Privatnosti ( <https://enterzagreb.hr/gdpr/>) upoznajemo Ispitanike ( Sudionike ) o sljedećem:

* imaju pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Sudionika
* imaju  prava na ulaganje prigovora na obradu takvih podataka  te prava na prenosivost podataka
* imaju mogućnosti opozvati predmetnu danu suglasnost ( privolu )  putem pisanog opoziva dostavljenog na adresu voditelja obrade ili putem elektroničke pošte na :  [sluzbenik@enterzagreb.hr](mailto:sluzbenik@enterzagreb.hr) a da to ne utječe na zakonitost obrade koja se temeljila na privoli prije nego što je ona povučena
* imaju pravo  na podnošenje prigovora nadzornom tijelu ( AZOP ).

Prijavom na nagradnu igru Izjavljujete da ste stariji od 18 godina i da ste u mogućnosti dati suglasnost za obradu osobnih podataka.

**Članak 13.**

U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Natječaj, te o tome na odgovarajući način obavijestiti javnost.

**Članak 14.**

Sudjelovanjem u Natječaju svaki sudionik prihvaća gore navedena prava i obveze iz ovog

Pravilnika. U slučaju mogućeg spora utvrđuje se nadležnost Općinskog suda u Zagrebu.

**Članak 15.**

Ovaj Pravilnik stupa na snagu danom objave na web stranici [www.enterzagreb](http://www.enterzagreb/).hr a njegova valjanost traje do ispunjenja svih odredbi predviđenih pojedinim člancima Pravilnika.

U Zagrebu, 22.04.2024.

ENTER ZAGREB d.o.o.

Dario Antunović